གསར་འགོད་གསལ་བསྒྲགས་སྐབས་བྱང་ཀོ་རི་ཡའི་སྐུ་ཚབ་གཙོ་བོ་རཱི་སོན་གྷི་ཝོན་གྱིས་འདས་པའི་ཉི་མ་༨༠ལྷག་གི་རིང་ལ།ཀོ་རི་ཡ་གཉིས་ནང་ཁུལ་དུ་དེ་སྔོན་བྱུང་མྱོང་མེད་པའི་གནས་ཚུལ་མང་པོ་བྱུང་སོང་ཞེས་བརྗོད་ཡོད་འདུག་པ་དང་།ཕྱི་ལོ་༡༩༥༣ལོར་ཀོ་རི་ཡའི་དམག་འཁྲུག་མཚམས་འཇོག་གི་མཐུན་གྲོས་བཞག་ནས་བཟུང་།ད་བར་ཕྱོགས་གཉིས་བར་གྱི་ཆེས་མཐོའི་དཔོན་རིགས་རྣམས་ཐུག་འཕྲད་ཐེངས་གཉིས་ལས་བྱུང་མེད་པ་དང་།ད་ཐེངས་ཀྱི་ཐུག་འཕྲད་བྱ་རྒྱུ་འདི་ནི་ཕྱོགས་གཉིས་བར་གྱི་ཐུག་འཕྲད་ཐེངས་གསུམ་པ་དེ་ཆགས་ཀྱི་ཡོད་འདུགཕྱི་ལོ་༢༠༠༧ལོར་སྐབས་དེའི་ཕྱོགས་གཉིས་ཀྱི་འགོ་ཁྲིད་གཉིས་བྱང་ཀོ་རི་ཡའི་རྒྱལ་ས་ཧྥོན་ཡཱང་དུ་ཐུག་འཕྲད་བྱས་ཡོད་འདུག